ธอส. แจกทองคำลูกค้า1.7ล้านบาท
ธอส.แจกสร้อยคอทองคำฟรีให้ลูกค้าทุกทั่วไทย รวมมูลค่ากว่า 1.7 ล้านบาท
30 พ.ย. 2563

ธนาคารอาคารสงเคราะห์ (ธอส.) ชวนลูกค้าแลกสิทธิ์ลุ้นรับสร้อยคอทองคำฟรี น้ำหนักรวม 68 บาท มูลค่ารวม 1,737,880 บาท จำนวน 54 รางวัล ใน “โครงการ GHB Reward ลุ้นสร้อยคอทองคำ ครั้งที่ 9” โดยคะแนนสะสมครบทุกๆ 30 คะแนน สามารถแลกสิทธิ์ลุ้นรางวัลได้ 1 สิทธิ์ (สูงสุดไม่เกิน 20 สิทธิ์)
ทั้งนี้ คะแนนสะสมเกิดจากลูกค้าที่ลงทะเบียน Application GHB ALL ครั้งแรกจะได้รับคะแนน 30 คะแนน ผู้กู้หลัก บัญชีเงินกู้ มีสถานะปกติ (จำนวนวันค้างชำระหรือ DPD ไม่เกิน 30 วัน) ชำระเงินงวดตรงตามเงื่อนไข จะได้รับคะแนน 5 - 15 คะแนนตามหลักเกณฑ์ที่ธนาคารกำหนด
นอกจากนี้ ลูกค้าบุคคลธรรมดาที่ซื้อสลากออมทรัพย์ของธนาคารฯ หน่วยละ 50,000 บาท จะได้รับ Initial Point 10 คะแนน และ Monthly Point 10 คะแนน จนกว่าจะครบกำหนดอายุสลากฯ
เริ่มแลกสิทธิ์ลุ้นทองผ่านช่องทาง Application GHB ALL หรือเว็บไซต์ reward.ghbank.co.th ได้ตั้งแต่วันที่ 1-31 ธันวาคม 2563 และกำหนดให้มีการจับสลากสร้อยคอทองคำ ในวันพุธที่ 20 มกราคม 2564 ทั้งนี้ ติดตามรายชื่อผู้โชคดีที่ได้ทางเว็บไซต์ www.ghbank.co.th ในวันที่ 25 มกราคม 2564 ติดต่อสอบถามรายละเอียดเพิ่มเติมได้ที่ธนาคารอาคารสงเคราะห์ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000 หรือ Facebook Fanpage ธนาคารอาคารสงเคราะห์